ભારતની આર્થિક પરિસ્થિતિ અંગે વર્લ્ડ બેંકનું કહેવું છે કે, આ સરકારમાં થઇ રહેલ વ્યાપક સુધાર ઉપાયો સાથે ભારતમાં બીજા દેશોની અર્થવ્યવસ્થાઓની સરખામણીમાં ઘણી વધારે વિકાસ ક્ષમતા છે. આવનારા બે વર્ષોમાં ભારત 7.5 ટકા દરથી આગળ વધી શકે છે. વર્લ્ડ બેંકના ડેવલપમેન્ટ પ્રોસ્પેક્ટ્સ ગ્રુપના ડાયરેક્ટર આઈહન કોસેનું કહેવું છે કે, આવનારા વર્ષોમાં ભારત દુનિયાના કોઇ પણ અન્ય દેશની સરખામણીએ ઉચ્ચ વિકાસ દર મેળવવા જઇ રહ્યું છે. વર્લ્ડ બેંકે અન્ય દેશોની સરખામણીએ ભારતમાં મહિલા શ્રમની ભાગીદારી ઓછી હોવાની વાત કહી છે. બીજા દેશોમાં જ્યાં મહિલાઓ કામ કરે છે, ત્યાં ભારતમાં કામ કરતી મહિલાઓની સંખ્યા ઘણી ઓછી છે. વર્લ્ડ બેંકના ડેવલપમેન્ટ પ્રોસ્પેક્ટ્સ ગ્રુપના ડાયરેક્ટરનું કહેવું છે કે, મહિલા શ્રમની ભાગીદારી વધારીને ઘણો મોટો ફરક ઊભો કરી શકાય છે.